
।। श्रीभगवज्गिम्बार्काचार्याय नमः ॥। 

वक्तव्य 


अनन्त श्रीविभूषित जगदगुरु श्रीनिम्बार्काचार्यपीठा- 
धीश्वए यतिपति दिनेश श्रीपरशुरामदेवाचार्यजी महाराज ने अपने 
गुरुदेव श्रीरसिकराजराजेश्वर श्रीहरिल्यासठेवाचार्यजी महाराज 
जे आज्ञा प्राप्त कर वैष्णव भक्तजनों की मनोभिलाषा पूर्ण एवं 
मरुस्थल ( मारवाइ ) प्रदेश श्रीपुष्कर क्षेत्रान्तर्गत श्रीनिम्बार्कतीर्थ 
की सुरक्षा करने हेतु पधार कर रावन तान्त्रिकों को परास्त किया 
ओर हिन्दू धर्म की रक्षा कर पूर्ण रूपेण वैष्णव धर्म का प्रचार- 
प्रसार किया, आपके सम्बन्ध में श्रीनाभाजी महाराज ने भक्तमाल 
ग्रन्थ में लिखा है-- 
जंगली ढेश के लोग मब परशुराम किय पाढेषद्‌ | 
ज्यों चन्दन को पवन निम्ब पुनि चन्दन कबर्ड || 
बहुत काल तम निविड़ उदे ढीपक ज्यों हई | 
श्रीभट पुनि हदिव्यास मन्त मार्ग अनुमदेई || 
कथा कीर्तन नेम रमन हबिगुण उच्चर्बर्ड | 
गोविन्द भक्ति गढ़ uter गति तिलक दाम मढ वेढ EG | 
जंगली देश के लोग मब श्रीपदशुदाम किय पार्षद || 
( भक्तमाल १३७ ) 
श्रीपरशुरामठ़ेवाचार्यजी महाराज ने अपने उपदेश से 
जंगली देश के लोगों को भागवत-पार्षठों के अमान बना दिया | 
जैभे दिव्य मलयागिर चन्दन का पवन निम्बवृक्ष को चन्न कर 
ठेता है, ओर जैसे बहुत काल के सघन अन्धकार को दीपक हरण 


कर लेता हे उसी प्रकार जंगली लोगों का अज्ञान आपने हरण कर 
लिया । आपने अपने पूर्वाचार्य श्री श्रीभटदेवाचार्यजी महाराज और 
श्रीहरिल्यासदेवाचार्यजी महाराज के मार्ग कां अनुसरण किया | 
'सठा नियम से भगवत्कथा श्रवण और नाम संकीर्तन उचारण करते 
थे | जैसे रोगी को अनुपान युक्त रसायन औषध देकर Wade 
निरोग कर देता है इसी प्रकार श्रीपरशुरामदेवाचतार्यजी महाराज ने 
गोविन्द भक्ति रूप रसायन ( वैष्णव पद्य-संस्कारादि ) देकर 
पाप रोग को नष्ट का दिया | 


संस्कृत भाषा के प्रकाण्ड विद्वान्‌ होते हुए भी आपने समय 
की मांग के अनुसर राजस्थान भाषा मिश्रित सरस हिन्दी भाषा भें 
एक विशाल ग्रन्थ की सचना की जो कि श्रीपशुबामसागन के 
नाम से प्रसिद्ध है । जिसका कुछ अंश अधिकारी 
श्रीवियोगीविश्वेश्वए्जी ने कई वर्षो पूर्व उठयपुर रहते हुए श्रीपस्थु- 
'रम'सागर के नाम से ही उदय नामक मासिक पत्र के विशेषाङ्क 
रूप में प्रकाशित कराया था | पश्चात्‌ इस ग्रन्थ को sro श्रीराम- 
प्रसाढजी शर्मा एम. ए., पी. एच. डी. पूर्व त्यारत्याता हिन्दी विभाग 
राजकीय महाविद्यालय, किशनगढ ने चार भागों में बड़े ही सुन्दर 
ढंग से चित्ताकर्षक बना दिया | 


इस प्रकार आचार्यश्री ने इस विशाल ग्रन्थरत्न की रचना 
कर इस प्रान्त के भक्ति-भाव रहित हृठ॒यजनों को भक्ति-रआमुत 
पान करकर सरस बना दिया | महापुरुष तो ठया के भण्डार होते 
हैं । वे किसी एक निमित्त ( उद्देश्य को लेकर जीवों का परम 
कल्याण करते हे । ठीक उसी प्रकार आपने भी इस भक्ति-भाव 


दा ग्रन्थ की रचना कर मारवाइ प्रान्तीय जीवों का ही नहीं 
अपितु समस्त जागतिक जीवों के लिए एक महान्‌ उपकार 
किया है । 


आचार्यश्री की प्रेरणानुसार इसी ग्रन्थरत्न में से सरल 
सरस परमोपयोगी एवं भाव गाम्भीर्य उपढेशपूर्ण रत्न चुन-चुन 
कर संकलन कियो है | जो श्रीपरशुराम दोहावली के नाम से 
भक्तजनों के लाभार्थ प्रकाशित है । आशा है, भाबुकजन हन उपदेशों 
से अपना आत्म--कल्याण करेंगे और अपना जीवन सफल 
बनावेंगे | 


--स्व. do गोविच्द्टास सन्त 
पूर्व प्रचारमन्त्री-अ. भा. श्रीनिम्बार्काचार्यपीठ 


निम्बार्कतीर्श ( सलेभाबाठ ) अजमेर (राज.) 


श्रीपसशुशम-दोहावली D 


२८ श्रीस श्वरो विजयते c 
॥ श्रीभगवन्निम्बार्काचार्याय नम: ॥ 


निखिल महिमण्डलाचार्य-चक्रचूडामणि सर्वतन्त्र-स्वतन्त्र 
यतिपति-दिनेश श्रीभगवन्निम्बार्काचार्यपौठाधीश्वर अनन्त 
श्रीविभूषित जगद्गुरु श्रीपरशुरामदेवाचार्यजी महाराज प्रणीत 
श्रीपरशुरामसागर 
से संकलित दोहों की परम रसमय मधुरतम- 


श्रीपरशुराम दोहावली 


श्रीगुरु संत समान हरि, जा उपजे विश्वास | 
दरशन परसन परमसुख, “परसा” प्रेम निवास ॥१॥ 
कटुक वचन गुरु के भले, जिनतैं कारज होय | 
अम्ृतवानी जगत की, “परसा” निष्फल सोय ॥२॥ 
गुरुद्रोही जो आतमा, सो मम द्रोही जान | 
“परसा” जो गुरु भक्त है, सो मम भक्त पिछान ॥३॥ 
हरि भज जीवन “परशुराँ”, सो जीवन परमान | 
हरि सुमिरण बिन जीव को, जीवन मृतक समान ॥४॥ 
सुदिन मुहूत शुभ करन, मंगल पद हरिनॉउ | 
“परशुराम” हरि विघ्न हर, भज लीजे बलि जाँउ॥५॥ 


श्रीपरशुराम-दोहाबली 
दीक्षा लीजे देखकर, श्रीगुरू कीजे सोच | 
“परसा” संसय सब मिटँ, हरि निज लीजे लोच ॥६॥ 
सत्संगति विन जो भजन, लहै न सुख की सीर । 
“परसा” मिलै न सिन्धु सों, नदी बिहूणॉँ नीर ॥७॥ 
नीर विना निपजे नहीं, “परशुराम” भुवमण्ड | 
साधु न निपजै साधु विन, फिरि खोजो नवखण्ड ॥८॥ 
साधु समागम सत्य कर, करै कलङ्क बिछोह | 
पारस परसत “परशुराँ”, भयो कनक ज्यों लोह ॥€॥ 
जा सङ्गति गुन ऊपजें, औगुन जाये विलाय | 

सो सत्सङ्गति “परशुराँ”, कीजै प्रीत लगाय ॥१०॥ 
सङ्गति कीजे साधु की, मन दे प्रीत लगाय | 
प्रीति कियाँ ते “परशुसे”, मिलि हैं केशव राय ॥११॥ 
सत्सङ्गति ते हरि भजन, हरि ते हरि निज रूप | 

ता हरि को सुख “परशुराँ”, अविचल अभय अनूप ॥१२ 
“परशुराम” सो दिन सुफल, जिहि कीजै सत्सङ्ग । 

सङ्ग न किजिय जाहि दिन, सो निर्फल रस भङ्ग ॥१३॥ 
सब जीवनि में हरि बसै, हरि ही में सब जीब । 

सर्व जीव को जीव हरि, “परशुराम” सो सीव ॥१४॥ 
हरि जल थल व्यापक सकल, सबकी. करत सँभाल | 

सो हरि भजिये “परशुराँ” तजिये जग जंजाल ॥१५॥ 


श्रीपरशुराम-दोहावली ल्त 


सिद्धि की सिद्धि हरि, सब साधन को मूल । 
सर्व सिद्धि सिद्धार्थ हरि, सिद्धि बिना सब स्थूल ॥१६॥ 
करम हीन कलपत फिरे, सदा दुःखीजे प्राण | 

गिरि कंचन को “परशुराँ”, छुवत होई पाषाण ॥१७॥ 
हाथ बात सब और के, कलप मरौ मत कोइ | 
“परशुराम” यह सत्य है, जो हरि करे सु होइ ॥१८॥ 
संपति जो उर हरि बसे, विपति जु बौसरि जाय | 
“परसा”? संपति विपति दुःख, जगत जले जिह लाय ॥ १९ 
गर्भवास जठरा जरनि, जिनि हरि लीन्हों राखि । 
“परसा” हरि न बिसारिये, सुमिरि सदा सुण साखि ॥२० 
जिनि तन सिरज्यों “परशुराँ” ताको सदा संभारि | 

| नित पोषे रक्षा करे, हरि प्रीतम न विसारि ॥२१॥ 
“परशुराम” जो हरि भजे, सो न कदै पछिताय । 

| बसे सदा हरि लोक में, औ जमलोक न जाय ॥२२॥ 
गर्भवास में जतन से, जिन राख्यो दश मास । 

सो हरि भजिये “परशुराँ”, परिहरि दूजी आस ॥२३॥ 
“परशुराम” हरिनाम में, सब काहू की सीर | 

कहि जाणें सोई कहे, अन्त्यज विप्र अहीर ॥२४॥ 
“परसा” जो नर मनमुखी, चाले स्वान सुभाइ । 
सिंहासन बैठाइये, चाकी चाट न जाइ ।२५॥ 

“परसा” पापी प्राण के, अन्तर बसे विकार | 
अमृत बरस्यो ऊस में, पलटि भयो सब खार ॥२६॥ 
माया सगी न कुल सगो, सगो न यो संसार | 
“परशुराम” या जीव को, सगो एक कर्तार ॥२७॥ 
“परसा” जीबन दूरि है, मरना निकट विचारि । 
ताते कछु न कीजिए, भजिये देव मुरारि ॥२८॥ 
सब देखत ही जीव को, ले जासी जमराय । 
बिलम्ब न करिये “परशुराँ”, हरि भज इहे उपाय ॥२६॥ 
कपट कियाँ रीझे नहीं, साँच सनेही सार । 
“परसा” तन मन सौंपिये, तब ही मिले अपार ॥३०॥ 
जप तप-संजम “परशुराँ”, अथवा विषय विकार | 


LA १८” ८” 


जँहँ-जँहँ मनुवाँ अनुसरे, तहँ-तँहँ तनु की लार ॥३१॥ 
चले न सूधो नीच मन, अपणी जाणें राखि | 
तन वपुरे को “परशुराँ”, मन की लार कुसाखि ॥३२॥ 
राम कृष्ण में “परशुरॉ”, कीजे नहीं विवेक । 
काष्ठ या कि पाषाण मथि, पाबक को गुन एक ॥३३॥ 
रामकृष्ण हरि नाम में, भेद अभेद न कोय | 
पार करण को “परशुराँ”, पोत भये प्रभु सोय ॥३४॥ 
सोलह करले सेर की, मण की एक पकाय | 
“परसा” कारण भूख के, हरि सुमस्याँ दुख जाय ॥ ३५ | 


- 3: की डोर हरि, “परशुराम” प्रभु आप | 
साधु-साधु मुखि Gu, करै भगत को जाप ॥३६॥ 
पराधीन हरि भगत के, बँध्यो प्रेम की दाम | 
अम्बरीष हित “परशुराँ?, दुर्वासा सरनाम ॥३७॥ 
धर्म रह्याँ तो सब रह्यो, धर्म गयाँ सब जाय | 
धर्म हीण नर “परशुराँ?, अन्त मरे पछताय [lic |l 
मोन गही तो का भयो, काह धस्यौ जो ध्यान | 
“परशुराम” विश्वास बिन, कहा कथ्यो जो ज्ञान ॥३&॥ 
काहू के कोई भजन, काहू के को देव | 
“परसा” तू करि नेम धरि, सर्वेश्वर की सेब ॥४०।! 
सुख नाहि संसार में, उपजे दुःख अपार | 
“परसा” सो तजि हरि भजौ, दुख सुख हरण विकार ||४१ 
मिटहिं न कबहूं भय बिना, मन के विषय विकार | 
हरि दीपक बिन “परशुराँ”, मन्दिर सदा अँधार ॥४२॥ 
“परसा” पसु म्हारो कहे, मरतो राखे नांहिं | 
जाको थो तिनही लियो, मूरख रोबे काहिं ॥४३॥ 
पाणी प्यारो प्यास को, तिसो और को नाहिं | 
जहाँ प्रीति हो “परशुराँ”, प्रकट श्याम ता माँहि ॥४४॥ 
भोजन भावे भूख को, पानी तृषा सनेहु । 
प्रीति भजे हरि “परशुराँ” प्रकट साखि सुनि etm ॥४५॥ 


। | १ तन धरि का सस्यो, सक्यो न गोविन्द गाय | 
आये थे नर लाभ को, चाले मूल गँवाय ॥४६॥ 
जीव बह्याँ बह जायगा, जो तुम कृपान कीन । 
“परशुराम” हरि दर्शन बिन, दुखी पुकारै दीन ॥४७॥ 
जेता मन तेता मता, भरमत सिद्धि न होय । 
“परसा” परम विवेक बिन, कारज सरे न कोय [le |l 
इत उत बायें दाहिने, तके सोइ पछिताय । 

सूधे मारग “परशुराँ”, चले सु मार न खाय ॥४६॥ 
अर्द्ध नाम हरि को EX, कलि के सकल विकार | 
“परसा” प्रभु तैं जीव के, अघ न कछु अधिकार ॥५०॥ 
पावक कनिका एक हो, काष्ठ सहस्र जु भार । 
“परसा”? लागे एक दम, जारत करे न बार diet |i 
हरि सुमिरन आगे न कछु, कलि विष प्रबल अपार | 

पल में जोरें “परशुरॉँ”, पावक नाम उदार ॥५२॥ 
विरह न sus दरद बिन, दरद न होय निपीड़ । 
“परशुराम” रोवै न क्यों, प्रीतम बिना सुपीड़ ॥५३॥ 
विरह सलिल सरिता नयन, सिन्धु श्याम गम्भीर । 
“परशुराम” प्रभु दरस बिन, विरहिनी मनहिं अधीर ॥५४ 
हरि पूज्या qst सबै, जीव जन्तु कुल देव | 
“परशुराम” हरि सेवताँ, सुफल भई सब सेव ॥५५॥ 


हरि अमृत को डारि कर, पीवै विष संसार | 
““परसा” प्यास न भजन की, अन्तरि बसे विकार ॥५६॥। 
बगुलो बीणे मच्छिका, फिरि फिरि भव जल माँहि | 

मान सरोवर “परशुराँ”, हंस मुकत फल खाँहि ॥५७॥ 
बानो पहिरे सिंह को, चले स्वान की चाल । 
शोभा लहै न “परशुराँ”, जीव जगत में घाल [lec |l 
भगत कहायो भेख धरि, मते जगत शिर भार | 

हरि न भज्यो जिन “परशुराँ”, तजि त भयो निर्भार॥५९ 
“परसा” काँटो केतकी, कुसुम कीट को काल | 
वास लुब्ध सूली चढ्यो, तन मन सुधि न सँभाल ॥६०॥ 
हरख्यो विष्टक देखि करि, “परसा”? प्राण uds | 

उडि जु मिल्यो रसलेन को, होय गयो तन भङ्ग ॥६१॥ 
गज मोह्यो खाई पड्यो, कालबूत के जाल | 
“परसा” साँकलि पग परयो, अंकुश चढ्यो कपाल ॥६२ 
“परसा” स्वारथ जे sun जिह्वा इन्द्री हेत | 
गज मृग मीन पतङ्ग अलि, खासी खता अचेत ॥६३॥ 
गज मुग मीन पतङ्ग अलि, एक एक मरि जाँहि | 
“परसा” ये पाँचों बसें, जहाँ कुशल कुछ नांही ॥६४॥ 
आवण-जावण “परशुराँ”, विमुख जीव को होय | 

हरि रस did प्रेम सों, जनमे मरे न सोय ॥६५॥ 


F. जल केलि बिन, केरि कपूर न होय | 
भगति विमुख नर कर्म करि, सुख पावै ना कोय ॥६६॥ 
काला मुँह संसार का, जिसमें वाद विवाद | 
“परसा” कहूं न पाइये, हरि सुमिरन को स्वाद ॥६७॥ 
ज्यों बरिखा बिन “परशुराँ”, ऋतु निर्फल फल नांहि | 
जनम अफल हरि भगति बिन, मानव रूप लजांहिं ॥६८॥ 
ज्यों बरिखा बिन “परशुराँ??, जीव दुखी सुख नाँहि | 
त्यों प्राणी हरि नाम बिन, आवैं फिर मरि जाँहि ॥६6॥ 
हरि दीपक बिन “परशुराँ”, अन्धकार उर नैन | 
नर ऐसो हरि भक्ति बिन, चन्द बिना ज्यों रैन ।।७०|। 
जननी बिन बालक दुःखी, सुख न लहे बिन पोष । 
“परशुराम” हरि भक्ति बिन, जीव सरासर दोष ॥७१ | 
काच महल कूकर वक्यो, भ्रमि कीनी तन हांणि | 
अहं बिगाड्यो भगति फल,“परसा” बिना पिछांणि ||७२ 
भगति न उपजे “परशुराँ”, जब लगि मन अभिमान | 
हिर सेवा सुमिरन जहाँ, तहाँ न गर्व गुमान ॥७३॥ 
कियो करायो सब गयो, जब आयो अहंकार । 
“परसा” कोटिक कर्म है, एक अहं की लार ॥७४॥ 
हरि विश्वास न हरि कथा, जहां बसे अहंकार । 
ज्ञान प्रकाश न “परशुरो”, तँहँ निशि घोर अंधार ॥७५॥ 


श्रीएरशुरान-दोहावली SEE 


सुन्दर बाग अनूप फल, पुहूप परम सुखदाय | 
“परशुराम” परचा परवै, अजा आक करि खाय [hos || 
सावण ऋतु वरिखा भई, बायो बीज बेंबूल । 
करसण निवस्यां “परशुराँ??,विलसन को फल सूल ॥७७ 
कनक कलश अमृत भरयो, दियो अन्ध के हाथि | 
आखड़ि डारयो ऊस पै, “परसा”? गयो अकाथि ॥७८॥ 
सवै ग्रन्थ कौ अर्थ यह, हरि भजिये करि हेत । 
लिये नहीं संसार को, “परसा” सोइ सचेत [hse || 
पड़यो काल के गाल में, भवसागर को जीव | 
“परशुराम” निकसे नहीं, बिन सुमिरयां हरि पीव ॥८०॥ 
और सहाय न हरि बिना, जीव जन्तु को आन । 
|| “परशुराम” समझै नहीं, पशू अन्ध अज्ञान ॥८१॥ 
श्री गुरु की निन्दा करे, रहे विषय सों लीन | 
“परसा” नरक समांहि नर, सेवा सुमिरन हीन ॥८२॥ 
नन्दै निर्मल साधु को, विषयनि सों मिलि जांहि | 
“परसा” ताकी बुद्धि को, नाश भजन सुख नांहि ।।८३॥ 
पापी सुणै न हरि कथा, ऊँघे के उठि जाय | 
“परसा” औगुण उर धरै, सुणै न फिरि पछिताय ॥८४॥ 
नख शिख मीठी ईख अति, पै थोथो कण हीन । 
नाम हीन नर “परशुराँ”, निर्मल तउँ मलीन ॥८५॥ 


श्रीपरशुराम-दोहादली 


पढ़ि गुणि-गुणि पण्डित भये, बांधे कोटि गिरत्थ | 
भक्ति न उपजी “परशुराँ”, कही सुणी सब निरत्थ ।।८६॥। 
भगति न उपजे भाव विन, भाव न विन मन शुद्ध | 
होय न कबहूं “परशुराँ”, बिन ब्याई के zu ॥८७॥ 
“परसा” निन्दा साधु की, करे जु रासभ होय | 
भार वहै ur चरे, आदर करे न कोय [lec || 
अशुभ कर्म अति प्रबल है, सुकिरत होय न देय । 
“परसा” ww में शर्करा, मिष्ट तऊ कटु पेय ॥८€॥ 
जुर में लंघन जब करे, जुर को जोर घटाय | 
“परसा” प्रभु के भजन तें, अशुभ कर्म मिट जाय ॥€०॥ 
जप तप तीरथ व्रत करो, योग यज्ञ बिश्राम | 
सर्व धर्म को “परशुराँ”, तिलक एक हरिनाम ॥६१॥ 
नाभि बसे कस्तूरिका, मृग ढूंढे बनिवास | 
“परसा” प्रेरक निकट तजि, दूरि धरयो वेसास ॥€२॥ 
मन ही चश्चल मन चपल, मन राजा अरु 3E । 
“परसा” मन हरि सौ मिलै, तो हरि मिले निसङ्क ॥€३॥ 
जन्म मरण ये “परशुराँ”, हरि बिमुखन के होय | 
हरि रस पीवे प्रेम सों, जनमें मरे न सोय ।|६४॥ 
ज्यों दीपक को देखि करि, शलभ तजे अन्धार । 
त्यों हरि सों रत “परशुराँ”, सो त्यागे संसार ॥€५॥ 


श्रीपरशुरान- दोहावली वण 


“परसा” दरशन साधु को, कीजे जाण अजाण | 
सब तीरथ मञ्ञन हुते, अधिक पुण्य फल जाण ॥€६॥ 
एक घड़ी आधी घड़ी, आधी को अध भाग । 

साधु समागम ““परशुरॉ”, करिये सो बड़ भाग ॥€७॥ 
साधु समागम “परशुराँ”, करिये तजि अभिमान | 

हरि सेवा सुमिरन सकल, जप तप तीरथ दान ॥€८॥ 
दया धर्म dé हरि बसे, हरि dé सत सन्तोष | 

सत्य तहाँ तप “परशुराँ”, शुचि को पावन पोष Ice Il 
“परसा”? कलियुग दोष निधि, emi गुण हरि नाउँ । 
सुमिरें कटै कलङ्क सब, ता हरि को बलि जाउँ ॥१००॥ 
सतयुग में तप आचरण, त्रेता जगि उपचार । 

द्वापर पूजा “परशुराँ”, कलि कीर्तन में सार ॥१०१ || 
हरि पद पावन “परशुराँ”, को जन जानें स्वाद | 

जग पावन गङ्गा करे, हरि पद को परसाद ॥१०२॥ 
दीनबन्धु दुःख हरन हरि, अशरन शरन सहाय । 

ऐसे प्रभु को “परशुराँ”, भजे सु क्यों पछिताय ।१०३॥ 
हरि भजि जाणे “परशुराँ”, नर ऊँचो से ऊच । 

जो न भजे हरिनाम को, नीच नीच धिग खूँच ॥१०४॥ 
मुख बांबी जिह्वा भुजङ्ग, वाणी जो विष झाल | 
“परशुराम” हरि भजन बिन, वकिबो केवल काल ॥१०५ 


श्रीपरशुराग-दोहाएली 


“परसा”? बाद विवादिनी, वाणी जो विष लीन | 
खण्ड खण्ड कर काटिये, रसना सो रसलीन ॥१०६॥ 
क्यारो करे कपूर को, कस्तूरी के पास | 
“परसा” सींचे गंगजल, लहसुन तजे न वास ॥१०७॥ 
जिनि जो मान्यो “परशुराँ”, चाले तहीं सुभाय | 
माखी चन्दन ते विमुख, मल सङ्गति मिलि जाय ॥१०८॥ 
“परसा” बड़ दातार गुरु, जिनि दीनों हरिदान | 
ता हरि कै गुण गावतां, प्रकट भयो विज्ञान ॥१०६॥ 
गुरु थापै सौ थापिये, ऊँचा हो या नीच | 
जाके मस्तक “परशुराम”, बैसे आय अमीच ॥११०॥ 
प्रेमरस अंतरि बस्यो, प्राण रह्यो बिरमाइ | 
लागी प्रीति अपार सों, “परसा” तजी न जाइ ॥१११॥ 
कहे कहा पशु अंध सों, माथे आंखि न कान | 
कह्यो न मानें “परशुराँ”, अभिमानी रु अज्ञान ॥११२॥ 
गुरु कौ पण “परशुराँ” तौ, सदा जीव को पोष | 
गुरु अंकुस सिर नाहीं तो, सुख न कहूं संतोष ॥११ ३॥ 
सदा सुख है “परशुराम”, जो चाले गुरु भाय । 
गुरु के भाय न चालई, सो निरफल बहि जाय ॥११४॥ 
बात उजागर “परशुराँ?, जाणै सब संसार | 
श्री गुरु काढे काल तै, उतरि गये भव पार ॥११५॥ 


श्रीपरशुराम-दोहाएली SU 


| नुमल तब “परशुराम”, जब हरि जल सूं धोइ | 
हरि सुमरन बिन आतमां, निरमल कदै न होइ ॥११६॥ 
“परसा” पानी न्हाय कर, पतित न पावन होइ | 
पावन करसी हरिभजन, साखि कहै सब कोय ॥११७॥ 
चरणामृत हरि कौ भलौ, लागै मीठो स्वाद | 

तामें अमृत “परशुराम”, श्रीगुरु को परसाद ॥११८॥ 
नातो गुरु गोबिंद सौं, जो निरवाहयो जाय | 

ताकों तजे न “परशुराम”, अंति मिलै हरि आय ॥११६॥ 
“परसा” संगति साध की, कीयां दोषः दुरांहिं | 

पीजे enge प्रेम रस, रहिये हरि सुख मांहिं ॥१२०॥ 
दुख सुख जामण मरण की, कहो सुनो कोई बीस । 

जीव न जाणें “परशुराँ”, सब जाणें जगदीस ॥१२१॥ 
ज्यां घृत दीसै दुग्ध मैं, सुमिल आपके अंगि | 

त्यौं हरि प्रीतम “परशुराँ”, प्रेरक सबके संगि ॥१२२॥ 
सूकर स्वान बिडाल खर, उष्ट्र जूणि व्यौहार | 
rie पसु आचरन, मिथ्या नर औतार ॥१२३॥ 
“परसा”? पतिब्रता सोइ, पिय तजि अनत न जाय । 

रहै सरणि छांडै नहीं, सेवे प्रीति लगाय ॥१२४॥ 
तर छाया पण “परशुराँ”, सों पतिवरत कहाय | | 
नख सिख संग लागी रहै, तरवर त्यागी न जाय ॥१२५॥ 


FUE श्रीपस्शुशम-दोहावली | 


हरि कौं सेवै नेम धरि, क्‍यों आन कों पत्याय | 

पड़े न कबहु “परशुराम”, सिंघ स्वान के पाय ॥१२६॥। 
हरि की कृपा न मानहीं, ताहि कहूं सुख नांहि । 

कृपा पिछाणै “परशुराँ”, रहै सदा सुख मांहिं ॥१२७॥ 
सबसों कृपा कृपाल की, सम वरते ज्यों भाण | 

कृपा पिछाणै “परशुराम”, सेवक संत सुजाण ॥१२८॥ 
सेवा सुमिरन परम सुख, भाव भगति बेसास | 

हरि अमृत रस “परशुराम”, did कोई दास ॥१२६॥ 
कपट कियां रीझे न हरि, रीझे सांचे हेति । 

कपट न कीजे “परशुराँ”, रहिये सांच समेति ॥१३०॥ 
“परसा”? जोति अनत की, सब घटि रही समाय | 

मूरख मरम न जाणई, भेदी जन पतियाय ॥१३१॥ 
हरि सनमुख सिरनाइये, जपिये हरि को जाप । 

हरि उर तें न बिसारिये, “परसा” प्रेम मिलाप ॥१३२॥ 
जो सलिता सुख सिंधु सों,“परसा” प्रीति करांहि | 

फेर कदै न बीछड़ै, जाय मिली जे मांहिं ॥१३३॥ 
जाके चिंता सो दुखी, सुखी जु रहै निचित | 
अकल भरोसे “परशुराँ”, कलपि न कदै मरंत ॥१३४॥ 
जग निर्फल “परशुराम”, हरषि न कीजै हेति । 

हरि हरि कहै न कहन d, ऐसो जगत अचेत ।१३५।' 


श्रीपरशुरन-दोहावली 


ढाबे कोण कमान कों, काठी कसी न जाय । 
“परसा” कायर सूर ते, कठिन कसीस न खाय ॥१३६॥ 
ज्यों जल तजे न जलचरी, भजै न दूजी ठौर । 

सौं निज सेवक “परशुराँ”, प्रभु बिन भजे न और ॥१३७ 
हरि सुख जाके “परशुराँ”, सोइ तन आरोगि | 

हरि सुमरण जाके नाहिं, वपु जीत्यौ जग रोगि ॥१३८॥ 
जहं संजम आहार कौ, तहं न उपजे रोग | 

मन के संजम “परशुराँ”, मिटै बिघन बल भोग ॥१३६॥ 
तन मन जो तेरो नाहिं, तौ तैरो कछु नाहिं | 

यहि विचार करि “परशुराँ”, रहो सदा हरि माहिं ॥१४० 
हरि रस पीवै प्रीति करि, सुनि संतन की साखि | 

| “परसा”? अपणें जानि जन, सरणि लिये हरि राखि ।।१४१ 
काम क्रोध तृष्णा मिटि, भागे भरम विकार । 
“परसा” हठ संकट मिट्यौ, आयो सहज उदार ॥१४२॥ 
दीन गरीबी “परशुराँ”, करि जाणें जो कोय | 

बिना गरीबी बंदगी, कुष्ण कुपालु न होय ॥१४३॥ 
“परसा” दुख संकट सदा, या सूने संसारि | 
हितू न कोइ “परशुराम”, देख्या बहुत बिचारि ॥१४४॥ 
“परसा” श्री गुरु को कह्यो, हिरदै राखि विचारि | 
अपणो अंतर और कों, दै गुरु लाज न मारि ॥१४५॥ 

E र छानौ दोष सुख, भाव कुभाव विकार | 
बाहरि प्रगटे “परशुराँ”, भीतरि बसै विचार ॥१४६॥ 
सीतलता संतोष बुधि, परचौ बाद बिवाद | 
“परशुराम” सुणि पाइये, श्रवण सबद को स्वाद ॥१४७ 
कायर कस्यां न सुख लहै, दरि काचौ मन खोट । 
सूर धीर जन “परशुराँ”, सहै uum की चोट ॥१४८॥ 
प्राणी जब कसणी सहै, मेटे मन की वांडि । 
“परशुराम” अपणेस करि, तब गुरु बांधे गांठि ॥१४६॥ 
“परसा?” आस न भजन की, पलक पलक मै भंग | 
मन कंचन जब जाणिये, चढ़े न दूजा रंग ॥१५०॥ 
रंगि न राचे “परशुरॉ”, करि जाणे बहुरंग | 
बहु रंगी हरि रंग कौ, करै न कदै प्रसंग ॥१५१॥ 
को जाणें गति प्राण की, तन तें होय उदास | 
“परसा” भीतरि भेद की, हरि जाणें कै दास ॥१५२॥ 
विरह अगनि तन मन जलै, जल बिन जिवै न मीन । 
हरि प्रीतम बिन “परशुराँ”, दुखी पुकारे दीन ॥१५३॥ 
तन मन त्यागै हरि भजे, नहिं जीवनि की आस | 
“परशुराम” तहं जाणिये, सही विरह को बास ॥१५४॥ 
“परसा” विरह न वीसरै, सुमिरै सदा सनेहु । 
अपणी जीवनि और कों, यौं न कहै तुम लेहु ॥१५५॥ 


पीड़ पराई को लखै, तुम बिन स्याम सहाय | 
तुम अंतर की जाणो सबै, “परसा” प्रभु हरिराय ॥१५६ 
प्रेम कथा थोड़ा घरां, बहुतां भरम विकार | 
““परसा” प्रीतम प्रेम बिन, बूड़े काली धार ॥१५७॥ 
“परसा” हरि की भगति बिन, करिये सोइ हराम । 

नर औतार सुफल तवे, भजे प्रेम सों स्याम ॥१५८॥ 
माया भगत न होइये, भगत सही जो भावु । 

भाव भगति वेसास बिण, “परसा” सो बहि जावु ॥१५६ 
नैणां कछू न सूझई, अंतरि सदा अंधार । 
“परसा” प्रेम प्रकास बिन, ur विषै विकार ॥१६०॥ 
अमृत डारै अंध मन, जाणि बूझि विष खाय | 
“परसा”? न जीवै जिव सो, देखत ही मरि जाय ॥१६१ Il 
दिल मैं दया न आनहीं, देखत बुरो कमांहिं | 

नर न कहीजै “परशुराँ”, कलि जम रूप कहांहिं ॥१६२॥ 
परनिदा करि हरखई, कैसो भयो विकार | 
“परसा” हरि तजि नरक कौं, चाल्यौ सब संसार।१६३॥ 
“परसा”? पापी प्राण कै, अंतरि वसै विकार | 

अमृत बरख्यो ऊस मैं, पलटि भयो सब खार ॥१६४॥ 
एक कनक अरु कामिनि, दोंऊ भजन विनास । 
“परसा”? ए तजि हरि भजे, सो सांचो निजदास ॥१६५॥ 


मन रंजन मन मोहनी, मोहे लखे न भेव | 
मोहनी तजि मोहन भजे, “परसा” सो सुकदेव ॥१६६॥ 
खेलनि लाल चलै गयो, लख्यौ न अंध अपार | 
कागद रीतौ रहि गयो, “परसा” बहि गई बार ॥१६७॥ 
“परसा” फिरि फिरि जगत मैं, औगुण किये अपार | 
गुण सागर गोपाल बिनु, को तारे भव पार ॥१६८॥ 
जो सुमरै सीखें सुणैं, हौं ताकी बलि जाउं | 

पाप हरण मंगलकरण, है “परसा” हरि नाउं ॥१६६॥ 
कांटो पांव न भाजई, . जो सूधे मारग जाय | 
ऊझड़ि चाले “परशुराँ”, जीव सदा सिरि खाय ॥१७० || 
“परसा” माया कारणे, कीने बहुत उपाय | 

माया मिली न हरि मिल्यौ, चालै जनम ठगाय ॥१७१॥ 
“परसा” माया सब डसै, माया डसी न जाय | 

में मेरी कहि बहि गये, कै राणा कै राय ॥१७२॥ 
“परसा” प्रभु सों मिलि रही, माया मोह लगाय । 

आप चरण सेवा करै, और छुवै तिहिं खाय ॥१७३॥ 
परनिंदा कीजै नांहिं, कीजै हरि कौ जाप | 

हरि सुमरण बिनु “परशुराँ”, कीजै सोई पाप ||१७४ || 
“परसा” चन्दन गरल कौं, ज्यों कपूर करि देय | 

कटुक वचन सुणि साध कै, बुद्धि विमल करि लेय ॥१७५ 

पावक उपज्यो काठ d, तहूं काठ कौ काल | 
देह दहन को “परशुराँ?, क्रोध अगनि की झाल ॥१७६ || 
हिरदै कतरणी जीभ रस, मुख उपरलो नेह । 
ताको दरसण “परशुराँ?, qus ही मति देह ॥१७७॥ 
“परसा” जुर के जोर सौं, भोजन की रुचि जाय | 
असुभ करम उदे हुवां, हरि चरचा न सुहाय ॥१७८॥ 
“परसा” या संसार सों, करिये नाहिं सनेह | 
हाणि सदा हरि भजन की, मरि मरि धरिये देह ee | 
“परसा” तन मन धन गयो, भई जनम की हाणि | 
सर्वस खोयो मोह मिलि, मानि जगत की काणि ॥१८०॥ 
“परसा” धग संसार सुख, झूठा भाई बंध | 
सों लकुटी कूवे परै, बरज न माने अंध ॥१८१॥ 
जो मन गिरयो अकास d, सो किन थाम्यौ जाय | 
“परशुराम” ब्रह्मांड तें, देखत गयो सिराय ॥१८२॥ 
मन मोती फूट्यां पछें, संधै न सांध्यो जाय | 
दीसै परगट “परशुराँ”, ज्यो पाथर की राय ॥१८३॥ 
हरि रस पीवै थिर रहै, लगे कलंक न कोय | 
“परशुराम” सब सुधरै, हरि भज मन थिर होय ॥१८४॥ 
“परसा” लहरि समुंद की, जैसी मनकी दौर । 
घर ही हीरा निपज, जो मन राखे ठौर ॥१८५॥ 


परधन जो हरे, दालद्री अवसेखि | 
E कहै सब संत मुखि, साखि सुदामा देखि ॥१८६॥ 
गुरु आज्ञा माने नहीं, ता नर कों जग कूप | 
गुरु की आज्ञा “परशुराँ”, मानें सो गुरुरूप ॥१८७॥ 
आप सुखी तब सब सुखी, दुखी न दीसै कोय । 
दुख ही मैं सुख “परशुराँ”, जो हिरदै हरि होय ॥१८८॥ 
“परसा” तामस साध को, ज्यू दूध कौ उफाण | 
जलि छांड्यौ सीतल भयो, वो गुरु सबदि सिराण ॥१८६ 
“परसा” माने सत्य करि, गुरु पूज्यां गोबिन्द । 
साखी है या बात कौ, वृंदाबन को चन्द ॥१७०॥ 
di हमसे बहुत हैं, मेरे तुम हरि एक | 
“परसा” प्रभु या बात कै, साखी संत अनेक ॥१६&१ | 
“परसा” कडई तूंबडी, तीरथ कीए सोधि । 
तज्यो न कडवापन तऊ, मिलि dà परमोधि ॥१€२॥ 
अति सुन्दर पंखी सवै, मिले सरोवर जोय । 
“परसा” मोती हंस बिनु, चुगि जाणे नहिं कोय ॥१७३॥ 
पांचौ इन्द्री बसि करै, मन अपणूं लै हाथि | 
तब कबहूं जन “परशुराँ”, व्यापक सूझै साथि ॥१७४॥ 
हरि राखे रहिये तहीं प्रान पराये हाथि । 
जहं खांचै तहं जाइये, “परसा” प्रेरक साथि ॥१६५॥ 

आडो आवै “परशुरॉ”, कीयो विलै न जाय | 
जो तरबर सेवे जिसौ, सौ तिस्यौ फल खाय ॥१९६॥ 
दूरि कहै सो दूर है, ताकों नेरो नांहि। 
नेरौ ताकौं “परशुराँ”, जो देखे दिल मांहिं ॥१६७॥ 
दया न व्यापै दीन की, दीनानाथ दयाल | 
फेरि परायो देउ किन, “परसा” पति गोपाल [liec Il 
श्रीगुरु कहैं सो मानिये, सत्य सबद बलि जाउँ । 
झूठ sh जग “परशुराँ”, सुमिरि सांच हरि नाउँ ॥१६९६॥ 
तासों रहिये दीन होय, जिनि दीनों हरिनाम । 
गुरु अपणैं को “परशुराँ”, करिये नित परिनाम ।२००॥ 
भय भागा निरभै भया, जामण मरण न पास । 
लौ लागी हरिनाम सों, “परसा” सुख में दास ।॥२०१॥ 
श्री गुरु तर की “परशुराँ”, जब छाया तब पोष | 
हरि अमृत फल पाइये, तब ही सुख संतोष ॥२०२॥ 
संगति कीजै साध की, पलक भरी घड़ी एक । 
पहर दिहाड़ौ देह लगि, “परसा” जनम सुलेख ॥२०३॥ 
पानी सहै न प्यास कों, भोजन भूख हराध | 
“परसा” दरसन साध के, कियां कटै अपराध ॥२०४॥ 
भगति प्रकट सतसंग तैं, “परशुराम” जन होइ । 
बरिखा बादल तैं प्रकट, यह समझो सब कोइ ।।२०५॥ 


E -तोहावली 


पारस परस्यो “परशुराँ”, हरि विकार | 
कंचन कीनूं लोह d, श्री गुरु को उपकार ।२०६॥ 
दोस न दीजै और कों, कुत आपणौं पिछाणि | 
“परसा” प्रभु जो निरमयो, होसी सो निरबाणि ॥२०७॥ 
सबको पालै पोष दै, सबको सिरजनहार | 
“परसा” सो न विसारि हरि, जपिए बारंबार ||२०८॥। 
सबै सगाई स्वार्थ की, हरि बिन कीजे और | 
“परसा”? सांचो हरि सगो, सब काहू की ठौर ॥२०६॥ 
हरि सुमरन संतोष धन, जाके आयो नांहि। 
“परसा” निहचै मूढ मन, मरसी माया ui ॥२१०॥ 
केइ लोभी केइ लालची, कै कामी बिष लीन । 
“परसा” नरकि समांहि नर, सेवा सुमिरन हीन ॥२११ || 
सेवा सुमरन हीन पसु, ताहि काल छलि खाय । 
“परशुराम” जो हरि भजे, सो नर हरि पुरि जाय ॥२१२॥ 
“परसा” कहियां का सरै, हरि हिरदा की लेय । 
जो मनु दीजे आपनो, तों पाळे प्रभु देय ॥२१३॥ 
सर्वस हरि कौं सौंपिये, हरि न मिलै कयौं आय | 
“परसा” तन मन प्राण दे, पीजे प्रेम अघाय ॥२१४॥ 
रामकृष्ण फल “परशुराँ”, जाणै जाण प्रवीण | 
भिनिभाव हरिनाम मैं, करे मूढ मति हीण ॥२१५॥ 

सदा सायक “परशुराम”, जन के दीन दयाल | 
ताको कछु नहिं बीगड़े, रिछ्या करै गुपाल ॥२१६॥ 
आये गये बहु कौतिगी, कहत न पीड़ी बात | 
परम हितु बिन “परशुराम”, को बूझै कुसलात ॥२१७॥ 
जो कछु करे सु हरि करे, हरि का कीया होय | 
“परशुराम” जग जीव का, कीया कछु नहिं होय ॥२१९॥ 
“परसा” sf कलपना, कीया d का होय | 
यहि बिचारि हरि भजन कर, बाल न बांका होय ॥२१€॥ 
“परशुराम” हरि नीर कौं, पी जाणें जो कोय | 
जो did सो थिर रहै, आवागमण न होय ।२२०॥ 
का कहिये समुझाइये, हिरदै न उपजे एक । 
पसु न समझे “परशुराम”, हरि सुख पर्म विवेक ॥२२१ | 
बीज भोमि कों प्रगट ज्यो, बरिखा बिना न होय | 
“परसा” मन की सबद सौं, निकसै अंतर खोय ॥२२२॥ 
काच कथीर अधीर नर, कस्यां न उपजे प्रेम | 
“परशुराम” कसणी सहै, कै हीरो कै हेम ॥२२३॥ 
उपजे काल कुबुद्धि तैं, उलटि जीव कों खाय | 
“परसा”? रिछया को करै, बिन हरि दीन सहाय ॥२२४॥ 
गा सकै तौ गाय लेऊ, “परशुराम” हरि रंग । 
घर d सारंग जायगौ, पाछें रहै कुरंग ॥२२५॥ 


^ श्रीपरशुराम-वोहावली 


जो रातौ हरि रंग सों, सो न करै बहुरंग । 
बहुरंगी कैं “परशुराँ”, लागै नहिं हरि रंग ॥२२६॥ 
नाभि कमल तें प्रगट हो, हिय कमल करे वास | 
“परसा” बाणी कंठ तैं, रसना करे प्रकास ॥२२७॥ 
सुणि कहिये करिये जिका, सांची होय न होय । 
देखी कहिये “परशुराँ”, झूंडी कदै न होय ॥२२८॥ 
श्री गुरु दीनूं “परशुराँ”, अंजन अपणूं जाप | 
गयो तिमिर अज्ञानता, सूझण लागो आप ॥२२६॥ 
“परसा” सेरी सांकड़ी, आतुर चल्यो न जाय | 
विरम कियां वणि नांबई, दह दिसि लागी लाय ॥२३०॥ 
पाछे का पछिताइये, पहिली भयो अचेत । 
“परसा” निर्फल मरि गयो, लग्यो न हरि सौं हेत ॥२३१॥ 
आयो हो तो जाय कयौं, पीड़ बिनां न पुकारि | 
लोग दिखाबो “परशुरॉँ”, करे सुमाथै मारि ॥२३२॥ 
“परसा” सीतल सिधु कौं, मरम न लहै गंवार | 
अहि अमृत पीवै नाहि, did होय विकार ॥२३३॥ 
हरि अमृत रस प्रेम सौं, पीवै जो इकतार | 
“परसा” चढ़े न ऊतरे, लागी रहै खुमार ॥२३४॥ 
काया खेत किसान मन, वीरज हरि का नावुं | 
साध सबद बरिखा भई, “परसा” सहज कमाबुं ॥२३५॥ 


x गंवाई ““परशुरॉ”, गहि राख्यो अभिमान | 
सुणै कौण मुख को hurt, कीटी रोक्यो कान॥२३६ | 
हीरो राल्यौ हाथ d, कांकर लियो उठाय | 
“परसा” काग बसाय कैं, दीनों हंस उड़ाय ॥२३७॥ 
लाड पराया “परशुराँ”, देखि मूढ पछिताय । 
सेवै सदा बंबूल को, आम कहां तें खाय ॥२३८॥ 
जीव सदा ही “परशुराँ”, रहै काल की घात | 
दादुर संगति सरप की, काहै की कुसलात ।।२३६॥ 
हेति नाहिं हरि नाम सों, पर निंदा सौं प्यार | 
“परसा” दास कहा करे, जाय suit संसार ॥२४०॥ 
| अणकीयां तैं सत्य करि, कारिज सरै न कोय | 
| “परसा” पर्‌यो रहै भलां, पूरौ कदै न होय ॥२४१॥ 
“परसा” हरि तजि आन कौ, भगत जांचन जाय | 
सिंघ सहस लंघन करे, निहच्रै घास न खाय ॥२४२॥ 
हरि की माया सोहनी, re सब संसार | 
भगत न मोहि “परशुराँ”, हरि सुमरे इकतार ।॥२४३॥ 
गुरु गोबिंद निवास है, गुरु देवन कौ देव | 
गुरु अपणै की “परशुराँ”, मन दै करिये सेव ॥२४४॥ 
“परशुराम” का पंथ मैं, जीव दया विस्तार । 
पर की पीड़ा जाणई, जाणे पर उपकार ॥२४४॥ 


Cl) 

लोचन लोचत है ल्योलाए । 

हरिदर्शन कारन अति आतुर, उलटनि फिरत फिराए ॥ 
पल भरि पलक न wee चितवबत,समझत नहिं समझाए | 
उझि २ चलत जुगल जग परिहरि, हरि सन्मुख सुख पाए ॥ 
उमगि मिलन कारन निसिवासर, रहत सजल जल छाए | 
“परशुराम” निर्भय रुचि मानत, पीव कै प्रेम समाए ॥ 


CR) 
गोविन्द ! मैं बन्दीजन तेरा । 
प्रात समय उठि मोहन ! गाऊँ तौ मन माने मेरा ॥ 
कृत्यम कर्म, भर्म, कुल करनी, ताकी नाहिन आसा | 
तेरा नाम लियाँ मन मानै, हरि सुमिरन विश्वासा |i 
करूँ पुकार द्वार शिर नाउँ, गाऊं ब्रह्म विधाता । 
““परशुराम?जन करत बीनती,सुनि प्रभु अविगति नाथा ॥ 


( ३) 
हरि सुमिरन बिन तन मन झूंठा । 
जैसे फिरत पशु-खर-शूकर, उपर भरत इंदर भ्रमि बूठा ॥ 

अकरम कर्म करत दुःख देखत, मध्यम जीव जगत का जूड़ा | 
निर्धन भये श्याम धन हार्यो, माया मोह विषे मिलि मूठा ॥ 
हरि सुमिरन परमारथ-पति बिन,जमपुर जात न फिरत अपूठा 
“परशुराम” तिनसों का कहिये, जो पारब्रह्म प्रीतम सों रूठा || 


जो जन साँचे ही गोविंद गावे ॥ 
अष्ट सिद्धि नव निद्धि सकल सुख, घर ही बैठो पावै ॥टेक || 
काम क्रोध अभिमान चातुरी, त्रिष्णा चित न डुलावै ॥ 
संसौ कहा पर्म पदई कौ, उधरत वार न लावे ॥१॥ 

माया मोह लोभ दुख पूरण, कलियुग घोर कहावै ॥ 
“परशुराम” प्रभु सौं मन मानें, तो दुख काहै आवे ॥२॥ 


लागौ रंग महारास नेह || 
यो न तजौं भजि निमष न विसरौं, उपज्यो अधिक सनेह ॥ 
विसर गई गति और ठौर की, हरि चितवन की टेव || 
सावसि रही सरस जिय मेरै, पीवत रस रही सेव ॥१॥ 
पायो मीत मनोहर प्यारो, विसर्‌यो सब तन मन गेह ॥ 
“परशुराम” तासौं बणि आई, अवगति अलख अभैव ॥२॥ 


प लग हरि सुमिरन नहीं करिए | 
तब लग जीवन जनम अकारथ, भरमि २ दुख भरिए ॥टेक॥ 
अति अथाह दुस्तर भवसागर, सों कैसे करि तरिए ॥ 
हरि जिहाज पाये बिण ता महि, बूडि भले बहि मरिए ॥१॥ 
अति संकट संसौ सुख नाहीं जो, मित्र मुरारि न करिए ॥ 
प्रीतम परम हितू पूरै बिण, “परसा” पारि न ufu ॥२॥ 


स्याम सघन वर्षा रुति आई । 
देखि घटा घनघोरि चहुं दिसि, पावस प्रीति सवाई ॥टेक॥ 
बोलत मोर बूंद विष लागत, हरि विन कछु न सुहाई ॥ 
कवण आधार जीवें हम विरहनि, पति पतियां हूं न पठाई ॥१॥ 
तुम अति चतुर सुजान सिरोमनि, हम अधम अजात कहाई ॥ 
“परशुराम” प्रभु तजि सब औगुन, मिलि मोहन सुखदाई ॥२ 

वृन्दावन विहरत श्री गोपाल || 

संग सखा लिए हैं बहुत बाल ॥टेक ॥ 

बहु विलास जहां खेलि हासि ॥ 

प्रमदा सब परी है प्रेम पासि ॥१॥ 

रस विलास आनन्द मूल ॥ 

निविड़ कुंज तहां फूले हैं फूल ॥२॥ 

